Årsberetning 2022



**Styrets sammensetning**

Styreleder: Ove Magnus Bore

Nestleder: Beate Jensen

Styremedlem: Jon Kristian Helland

Ungd. Rep./medlem: Maren Lovise Jåsund

Vara: Majbritt Joensen

Kontrollkomite: Ellen Espedal

Kontrollkomite: Trond Amdal

Valgkomite, leder: Marion Helland

Valgkomite, medlem: Kari Einarsen

Valgkomite, varamedlem: Karen Danielsen

Statsautorisert revisor: Svein Kåre Eidsnes, Credo revisjon

Trener/ sportslig leder: Geir H. Jensen

Daglig leder: Ingrid Knutsen

**Styrets arbeid**

**Styremøter**

Det er avholdt 8 ordinære styremøter i 2022 og diverse uformelle arbeidsmøter når dette er blitt sett på som nødvendig.

**Spesielle oppgaver**

**Styret har hatt særlig fokus på følgende saker i året som har gått:**

1. Kontinuerlig gjennomgang og revidering av organisasjon og drift av klubben.
2. Et fortsatt fokus på sportslig framgang, og rekruttering av oppstallere / ryttere både eksternt og også fra egne rekker i rideskolen.
3. Utvikling av det nye rideanlegget i samarbeid med Stavanger kommune. Planlegging av ny stall og ny ridehall, samt løse de utfordringer som kommer i forbindelse med anleggsarbeidene.

**Aktiviteter**

Klubben gjennomførte følgende stevner i 2022:

12-13. november og 3-4. desember.

Lite stevneaktivitet pga. pågående arbeid på området som har redusert arealet på tomten.

**Rideskolen**

Rideskolen har gått som normalt med ca 180 elever i uka. Det ble avholdt rideleir i uke 25 og julestevne 17. desember. I tillegg fikk vi 6 nye hesteeiere fra rideskolen i 2022.

Instruktører i rideskolen i 2022:

Hilde Hellerud

Erika Jewitt

Emma Frost

Alexandra Bore

Silje Lam

James Baker

**Satsningsgruppen**

Rideskolen har hatt satsninsgruppe i 2022 med 10 elever og tilsammen 20 dager med samlinger.

**Sprang**

Klubbens ryttere har i 2022 prestert godt på de stevnene som har vært. Vi har hatt ekvipasjer og plasseringer på internasjonale stevner i Drammen, Oslo og Spania, samt en hel del plasseringer lokalt og nasjonalt.

**Dressur**

Rogaland Rideklubb har en liten, men stabil gruppe ryttere som driver med dressur. Camilla Kalseth med instruktørutdanning fra Strømsholm har gjennomført 5 treningshelger i dressur. Videre tilbys det ukentlige treninger for Hilde Hellerud.

**Voltige**

Utøver fra Rogaland Rideklubb har tatt gull i NM og kvalifisert seg til VM i 2023.

**Gangart**

Utøver med islandshest har tatt gull i NM

**Andre aktiviteter**

Det ble avholdt klubbmesterskap 2022. Ellers hadde vi 27 helger med aktiviteter/arrangement fordelt utover året. Samlinger med satsningsgruppe, gjestetreninger med Marit Hemmingby og Andreas Jensen, banetreninger og hygge med pizza og kanonball.

**Sykefravær og miljø**

Bedriften har et godt arbeidsmiljø. Sykefraværet er lavt.  
Bedriftens virksomhet medfører ikke miljøforurensning av betydning.

**Verneombud**

Merethe Hjelmervik er fortsatt verneombud etter å ha blitt valgt til dette i 2018.

**Styret**

Styreleder og daglig leder har deltatt på mange møter med Stavanger kommune i 2022. Bakgrunnen for dette var å få på plass ny leieavtale, planlegge bygging av ny ridehall, samt diskutere de utfordringene vi har møtt i forbindelse med anleggsarbeidet som pågår.

**Økonomi**

Den positive økonomiske situasjonen er videreført i 2022, og med fortsatt godt belegg i stallen og på rideskolen bør dette kunne videreføres.

Rogaland Rideklubb skal videre følge NIFs regler for regnskap i små organisasjonsledd, noe som skal være et av fundamentene i det kontinuerlige fokuset på inntekter og kostnader operasjonelt samt å skape en klubb med trivsel.

**Medlemstall for 2022**

Antall medlemmer pr. 31.12.22 var 250

For Rogaland Rideklubb, 19.03.2022

Styreleder Ove Magnus Bore

Styremedlem Jon Kristian Helland

Nestleder Beate Jensen

Ungdomsrepresentant Maren Lovise Jåsund

Vararepresentant MajBritt Joensen